स्वामी विवेकानन्द
स्वामी विवेकानन्द () (जन्म: 12 जनवरी 1863 - मृत्यु: 4 जुलाई 1902) वेदान्त के विख्यात और प्रभावशाली आध्यात्मिक गुरु थे। उनका वास्तविक नाम नरेन्द्र नाथ दत्त था। उन्होंने अमेरिका स्थित शिकागो में सन् 1893 में आयोजित विश्व धर्म महासभा में भारत की ओर से सनातन धर्म का प्रतिनिधित्व किया था। भारत का आध्यात्मिकता से परिपूर्ण वेदान्त दर्शन अमेरिका और यूरोप के हर एक देश में स्वामी विवेकानन्द की वक्तृता के कारण ही पहुँचा। उन्होंने रामकृष्ण मिशन की स्थापना की थी जो आज भी अपना काम कर रहा है। वे रामकृष्ण परमहंस के सुयोग्य शिष्य थे। उन्हें 2 मिनट का समय दिया गया था किन्तु उन्हें प्रमुख रूप से उनके भाषण का आरम्भ "मेरे अमेरिकी बहनों एवं भाइयों" के साथ करने के लिये जाना जाता है। उनके संबोधन के इस प्रथम वाक्य ने सबका दिल जीत लिया था।
स्वामी अवधेशानंद गिरि
२०११ में, स्वामी अवधेशानंद गिरि ने २०१० में कनाडा के विनिपेग में आयोजित इंटरफेथ जी 8 शिखर सम्मेलन में भाग लिया। वह 2009 में मेलबर्न में आयोजित "विश्व धर्म संसद" में मुख्य वक्ता थे। उसी वर्ष उन्होंने जेरूसलम में 'हिंदू यहूदी शिखर सम्मेलन' में भाग लिया। 2008 में स्वामी अवधेशानंद गिरि ने इज़रायल की Presidential Conference "FACING TOMORROW' में भी भाग लिया।